**Nodiadau Eglurhaol ar gyfer Cyfranogwyr yn yr Astudiaeth Ymchwil:**

Mae cymryd rhan mewn astudiaeth ymchwil yn weithred wirfoddol ac mae’n seiliedig ar ddealltwriaeth lwyr o’r hyn fydd cyfranogi yn ei olygu. Mae gan unigolion sydd wedi cytuno i gymryd rhan mewn astudiaeth ymchwil ym Mhrifysgol Metropolitan Caerdydd berffaith hawl i dynnu nôl ar unrhyw adeg heb ragfarn. Fodd bynnag, dylid nodi y bydd amseru’r cais i dynnu nôl o’r prosiect yn effeithio ar y math o gamau y gall y Brifysgol yn rhesymol eu gweithredu i barchu’r cais.

Os byddwch yn penderfynu nad ydych yn dymuno parhau i gymryd rhan yn y prosiect tra bod yr ymchwilydd wrthi’n casglu data, gallwch ddisgwyl y bydd unrhyw ddata a gasglwyd oddi wrthoch chi yn cael ei dynnu nôl a pheidio â’i ddefnyddio yng nghyfnod dadansoddi'r data nac mewn unrhyw gyhoeddiad o ganlyniadau’r prosiect.

Os byddwch yn penderfynu nad ydych yn dymuno parhau i gymryd rhan yn ystod y cyfnod pan fydd yr ymchwilydd wedi cychwyn dadansoddi’r data neu wedi cwblhau dadansoddi’r data, bydd yn llawer mwy anodd i ddileu eich data o’r set data gyflawn. Fodd bynnag, gallwch ddisgwyl ein bod yn gwneud pob ymdrech i ddileu eich data o’r prosiect ac, fel lleiafswm, ddileu o'r prosiect unrhyw ddata y gellir eich adnabod oddi wrtho. Bydd Prif Ymchwilydd y prosiect yn trafod gyda chi ba ddata fydd yn cael ei ddileu a’r rhesymau dros fethu â dileu unrhyw ddata sy’n weddill.

Os hoffech arfer eich hawl i fod yn angof ar ôl i’r prosiect orffen, bydd y cyfan o’ch data personol, y gellir eich adnabod oddi wrtho, yn cael ei ddileu o’r cofnodion perthnasol i’r prosiect sydd gan y brifysgol.

Os hoffech dynnu nôl o gymryd rhan yn y prosiect, llenwch y ffurflen ar y dudalen nesaf a’i dychwelyd at y Prif Ymchwilydd.

**FFURFLEN DYNNU NÔL O GYMRYD RHAN**

**Cyfeirnod:** *<<i’w lenwi cyn anfon y ffurflen cydsynio a’r daflen wybodaeth i’r cyfranogwyr>>*

**Enw’r Cyfranogwr neu Rhif Adnabod yn yr Astudiaeth(ID):**

**Teitl y Prosiect :** *<<i'w lenwi cyn anfon y ffurflen cydsynio a’r daflen wybodaeth i’r cyfranogwyr >>*

**Enw’r Prif Ymchwilydd :** *<<i'w lenwi cyn anfon y ffurflen cydsynio a’r daflen wybodaeth i’r cyfranogwyr >>*

**Enw’r unigolyn y dylid cyflwyno’r ffurflen hon iddo/iddi:** *(cyfrifoldeb yr unigolyn hwn fydd sicrhau bod y data wedi cael ei ddileu)*

**Y cyfranogwr i gwblhau’r adran hon. Llofnodwch un o’r blychau canlynol gyda llythrennau blaen eich enw:**

|  |  |
| --- | --- |
| 1. Cadarnhaf mod i’n dymuno tynnu nôl o’r astudiaeth cyn diwedd y cyfnod o gasglu’r data ac yn dymuno na fydd dim o fy nata yn cael ei gynnwys yn yr astudiaeth. |  |
| 2. Cadarnhaf mod i’n dymuno tynnu’r cyfan o fy nata o’r astudiaeth cyn i unrhyw ddadansoddiad o'r data gael ei gwblhau ac yn dymuno na fydd dim o fy nata yn cael ei gynnwys yn yr astudiaeth. |  |
| 3. Cadarnhaf mod i, er i ganlyniadau’r astudiaeth gael eu cynhyrchu eisoes ac ni ellir eu newid, yn dymuno cael bod yn angof a bod y cyfan o fy nata personol yn cael ei ddileu o gofnodion gwirio a gedwir gan y brifysgol am yr astudiaeth. Deallaf fod hyn yn golygu mai dim ond y data y gellir fy adnabod i oddi wrtho gaiff ei ddileu. <<diwygio hyn o dan Erthygl 17 o’r GDPR (Y Rheoliad Cyffredinol ar Ddiogelu Data) os na fydd yn bosibl cydymffurfio â cheisiadau i ddileu data personol am gyfnod penodol>> |  |

Mae angen eich enw i wirio eich bod wedi tynnu eich data yn ôl o’r astudiaeth fel y nodwyd uchod. Yn achos (3) uchod, bydd angen i ni gadw'r ffurflen hon hyd *<<y dyddiad tan pryd y bydd y cofnodion gwirio yn cael eu cadw>>*.

Efallai bydd angen rhannu’r wybodaeth hon gydag arholwyr mewnol, arholwyr allanol a / neu olygyddion cylchgrawn at ddibenion gwirio’r canfyddiadau ac olrhain canlyniadau’r astudiaeth i’r data craidd a ddefnyddiwyd.

Caiff y ffurflen hon ei storio yn ddiogel hyd *<<y dyddiad tan pryd y bydd y cofnodion gwirio yn cael eu cadw>>,* sef yr adeg pan fydd hon cael ei dileu, ac ni fydd yn cael ei rhannu gyda neb arall.

|  |  |
| --- | --- |
| Llofnod y cyfranogwr: | Dyddiad: |
| Llofnod yr unigolyn a fydd yn sicrhau bod y data dan sylw wedi cael ei ddileu: | Dyddiad: |

**:**